Usred poludna
Usred poludna
   Rakle razbludna
   k bistrom kladencu
   zvaše u sjencu
   draga Ljubmira
   za kijem umira,
   ter mu veljaše,

ter mu veljaše:
   "Dobro najdraže,
   pastiru ljubljeni,
   potež' se k meni!
   Hod' na pokoje,
   sve dobro moje,
   hod' na razblude!

Hod' na razblude
   pokojiti trude
   uz dragu i milu
   željnom u krilu!
   Dočim zrak mine
   danje pučine,
   meni se udili!

Meni se udili,
   pastiru mali,
   mlađahan pohrli
   ter me zagrli!
   Čin' da se smire
   slatki Ljubmire,
   sve želje moje!"

Ivan Bunić Vučić

sr:Usred poludna